Endelig: Nu kommer der en ny iPhone SE

Hvis du venter på en lidt billigere iPhone, der ikke desto mindre leverer en fornuftig ydelse – ja, så kan det være du snart ikke skal vente meget længere. Nye produktnumre er nemlig dukket op i en database hos EEC (Eurasian Economic Commission), som alle refererer til modeller, som endnu ikke er på markedet.

Numrene A1920, A1921, A1984, A2097, A2098, A2099, A2101, A2103, A2014, A2015, og A2016 er nemlig dukket op hos den Europæiske myndighed, der normalt skal godkende telefoner til brug i flere lande i Østeuropa og i Rusland. Mængden af unikke numre betyder også, at der formentlig kommer flere farvekombinationer og flere størrelser hukommelse.

Lige på trapperne

De nye telefoner bliver formentlig ikke lanceret ved et stort anlagt event som Apple ellers har for vane at gøre med topmodellerne. I stedet bliver de sendt direkte på markedet.

Vi ved ikke meget om de nye telefoner – i hvert fald er der ikke mange rygter fra troværdige kilder. De mest pålidelige rygter taler om modeller der har glasbagside så de kan lades trådløst, og 32 eller 128GB hukommelse. Indeni skulle også være blevet plads til en A10 eller (forhåbentlig) en A11 Bionic processor. Men intet er sikkert før telefonerne rammer gaden.
iPhone SE 2 ventes at blive frigivet indenfor de næste to uger.

Endelig: Nu kommer der en ny iPhone SE